– Vi fikk inn meldingen klokken 07.21. Det var en person som jobber i Oslo kommune som påtraff gutten midt i Sofienbergparken, sier operasjonsleder Line Skott ved Oslo politidistrikt til Dagsavisen.

En 4 åring var ivrig på å komme i barnehagen i dag. Gikk avgårde før foreldrene våknet og b.hage var åpen. Gjenforent med lettede foreldre — Politiet i Oslo OPS (@oslopolitiops) December 7, 2016

Gutten fortalte til den kommuneansatte melderen at han skulle hente en navngitt barnehagekamerat.

Politiet opplyser at far raskt var på plass på stedet og fikk tatt hånd om gutten, og fraktet han til barnehagen. Politiet opprettet også kontakt med moren.

Følg Dagsavisen Oslo på Facebook!

Ifølge far hadde 4-åringen vært litt ivrig på å komme seg til barnehagen, så han hadde stått opp og kledd på seg og trasket i vei. Men da han kom til barnehagen hadde ikke den åpnet ennå, og det var da han bestemte seg for å dra og hente kameraten. Så langt kom han altså ikke, men han var godt kledd, i god behold, og seg til slutt dit han skulle: til en åpen barnehage.

– Det er jo et stort kompliment til denne barnehagen, dette da?

– Hehe, ja, de har tydeligvis gjort noe rett, sier operasjonsleder Line Skott.

– Og så er det bra at vi har observante innbyggere. Det setter vi pris på, sier Skott.